**Roela kooli reeglid seoses COVID-19 haigusega:**

1. Haigena püsida kodus! Kodus tuleb püsida sõltumata diagnoosist - kodus tuleb püsida seni, kuni oled terveks saanud või kuni perearst on öelnud, et Sa pole enam nakkusohtlik. Eneseisolatsioon on vajalik ka siis, kui Sul on väga kerged hingamisteede ägeda viirushaiguse sümptomid või vaid üks sümptomitest (näiteks: köha, nohu, kurguvalu, palavik).

2. Koolibussis on võimalus kasutada desinfitseerimisvahendit.

3. Hoiame siseruumide külastused esialgu minimaalsed. Jälgime, et külastatavates siseruumides oleks tagatud ohutusnõuded. Lapsevanem kinnitab allkirjaga, et tema laps võib minna teatrisse/konverentsile/võistlusele vm. Kui laps väljasõiduks luba ei saa, siis osaleb ta õppetöös.

4. Kehaline kontakt omavahel (kallistamine, käest kinni jalutamine jne) on koolis keelatud.

5. Lapsevanem ei sisene koolimajja ilma eelneva kokkuleppeta või kutseta, v.a. 1.klassi lapsevanemad kahel esimesel koolinädalal.

6. Klasside tuulutamine vahetundides on kohustuslik.

7. Tunni läbiviimisel hoida võimalusel aknad õhutamise eesmärgil lahti.

8. Kord päevas desinfitseeritakse kõik ruumid ja pinnad.

9. Õpetajad on õpilastele oma käitumisega eeskujuks.

10. Pereliikmete haigestumisel jagame infot.

11. Enne välisreisile (v.a Soome, Läti ja Leedu) minekut tuleb koolijuhiga kokku leppida, kuidas korraldada õppetööd peale reisilt tulekut. Reisile minnes peab lapsevanem arvestama, et tagasi tulles ei ole võimalik lapsel naasta kooli vähemalt enne, kui olete olnud 7 päeva eneseisolatsioonis ja saanud negatiivse testitulemuse.

12. Käesolevad reeglid kehtivad teatavakstegemisest kuni uue samateemalise reegli kehtestamiseni.